Eyes Wide Open

Eyes Wide Open הוא אלבום האולפן השני של להקת הבנות הדרום קוריאנית טווייס, שיצא לאור ב-26 באוקטובר 2020 על ידי JYP Entertainment ו- Republic Records. זהו האלבום הקוריאני הראשון באורך מלא של הלהקה שיצא מזה כמעט שלוש שנים, לאחר האלבום הקודם Twicetagram. האלבום כולל שלושה עשר שירים, כולל הסינגל המוביל "I Can't Stop Me".

== סגנון מוזיקלי ==
מבחינה מוזיקלית האלבום מבוסס בעיקר על פופ, יחד עם אלמנטים של רטרו - סינת', דאנס-פופ, סיטי-פופ יפני וכן אר-אנד-בי-עכשווי. האלבום הופק על ידי מגוון רחב של מפיקים כולל מלאני פונטנה, ג'וש רקורד, LDN Noise, DJ Swivel ו- Dua Lipa, כאשר מייסד JYP Entertainment, ג'ין יאנג פארק, שימש כמפיק בפועל של האלבום. חברות הלהקה השתתפו בהפקה בכתיבת שירים של שש מתוך שלוש עשרה הרצועות שבאלבום. מבחינה לירית, האלבום דן בנושאים של אהבה, נדודי שינה, ביטחון עצמי, עידוד עצמי, חרדה ועוד.

== קבלה ==
האלבום זכתה להצלחה מסחרית ולשבחים ממבקרי מוזיקה, שהחמיאו למגוון הרחב של ז'אנרים מוזיקליים המופיעים באלבום וכן להתפתחות המוזיקלית של הלהקה. האלבום הגיע למקום ה-72 במצעד הבילבורד 200 בארצות הברית, הדירוג הגבוה ביותר של טוויס. כמו כן, הוא הגיע למקום השני במצעד האלבומים של גאון. באפריל 2021, קיבל האלבום פלטינה כפולה מאגודת התוכן הקוריאנית (KMCA). הסינגל המוביל, "I Can't Stop Me", הגיע למקום ה-8 במצעד הדיגיטלי של סירקל צ׳ארט, והפך לסינגל ה-14 של הקבוצה שנכנס למצעד, כמו גם הסינגל השלישי של הקבוצה שהגיע לראש מצעד השירים הדיגיטליים של Billboard World. הלהקה הופיעה במספר תוכניות מוזיקה דרום קוריאניות, כמו אם קאונטדאון ו- Inkigayo לשם קידום האלבום.

== ביקורות ==
האתר Beats Per Minute כלל את האלבום ברשימת "50 האלבומים המובילים של 2020", ודירג אותו במקום ה-45, כאשר הסופר JT Early החמיא לנוכחות היצירתית של הלהקה באלבום ולשילוב של מגוון ז'אנרים שונים.<ref name=":0"></ref>

האלבום נכלל על ידי המגזין טיים ברשימת "שירים ואלבומים שהגדירו את השנה המונומנטלית של קיי-פופ בשנת 2020. הסופרת קאט מון שיבחה את הלהקה, וקבעה כי "אפילו כשהם שרים על סערה פנימית, המילים באות לידי ביטוי באמצעות קולות מתוקים ומנגינות אופטימיות - מה שמעניק למאזין חיבוק מרגיע ומחייה". תמר הרמן מ-"סאות' צ'יינה מורנינג פוסט" כללה את האלבום ברשימת "15 אלבומי הקיי-פופ המובילים לשנת 2020", תוך שהיא מדגיששה את מסירותה של טווייס ל"שלמות פופ בוגרת ודרמטית יותר, כשתשע הבנות עברו בין מגוון ז׳אנרים בצורה חלקה".<ref name=":2"></ref> המגזין בילבורד כלל את אלבום האולפן ב"10 אלבומי הקיי-פופ הטובים ביותר לשנת 2020: בחירת המבקרים" במקום ה-6, ותיאר את טווייס כ-״כאלה שהגיעו לשיא אמנותי חדש" לאי פרנסס מ־MTV News תיאר את האלבום כ"אחות הגדולה והנועזת יותר של "More & More" עם רשימת רצועות ה-״מסוגלת לקחת את המאזינים למסע קולי בחלל ובזמן".<ref name=":6"></ref>

מייק ואס מבלוג המוזיקה "אידולטור״ כלל את האלבוםברשימת "70 אלבומי הפופ הטובים ביותר לשנת 2020" של הבלוג, במקום ה-41.<ref name=":4"></ref> רידי צ'קרבורטי מרולינג סטון הודו דירג את האלבום במקום השני ברשימת "10 אלבומי ה-K-pop הטובים לשנת 2020" של המגזין, וכתב כי האלבום הוא "הטוב ביותר עד כה" של טווייס.<ref name=":5"></ref>

== מיקום במצעדים ==
האלבום הגיע למיקום השיא שלו כשהגיע למקום השני במצעד האלבומים השבועי של סירקל צ׳ארט במצעד של ה-31 באוקטובר 2020. <ref></ref> האלבום היה האלבום ה-5 הנמכר ביותר במצעד Hanteo לחודש אוקטובר, נמכר בכ- 107,345 עותקים ביום הראשון לצאתו, ובסך הכל 227,883 עותקים עד סוף החודש. <ref></ref> חודשיים לאחר צאתו, האלבום הגיע לראשונה למקום ה-72 בצעד Billboard 200 בארצות הברית, וסימן את הכניסה הגבוהה ביותר של הלהקה למצעד. האלבום הגיע גם למקום השני במצעד האלבומים העולמיים של בילבורד ולמקום ה-12 במצעד מכירות האלבומים המובילים של בילבורד. <ref></ref> <ref></ref> ב-8 באפריל 2021, האלבום קיבל הסמכה של פלטינה כפולה מאגודת התוכן המוזיקה של קוריאה, לאחר שהגיע למכירות של למעלה מ-500,000 עותקים, <ref></ref> והיה לאלבום השני של הלהקה שהגיע למעמד זה, לאחר האלבום More & More.<ref></ref>

== הערות שוליים ==

==קישורים חיצוניים==

קטגוריה:אלבומים בקוריאנית
קטגוריה:אלבומי חברת ריפבליק רקורדס
קטגוריה:אלבומי חברת JYP אנטרטיינמנט
קטגוריה:אלבומי טווייס
קטגוריה:אלבומי 2020
קטגוריה:ציטוט מקור בשפה זרה (קוריאנית)